**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ՁԵՐԲԱԿԱԼՎԱԾ ԵՎ ԿԱԼԱՆԱՎՈՐՎԱԾ ԱՆՁԱՆՑ ՊԱՀԵԼՈՒ ՄԱՍԻՆ»**

**ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Ձերբակալված և կալանավորված անձանց պահելու մասին» 2002 թվականի փետրվարի 6-ի ՀՕ-305 օրենքի (այսուհետ՝ Օրենք) 3-րդ հոդվածի 1-ին մասում կամ ձերբակալման մասին քրեական հետապնդման մարմնի որոշումն է բառերը փոխարինել «և (կամ) ձերբակալման մասին քննիչի որոշումն է» բառերով:

**Հոդված 2.** Օրենքի 5-րդ հոդվածի առաջին պարբերությունից հանել «կասկածվող կամ» բառերը:

**Հոդված 3.** Օրենքի 13-րդ հոդվածում՝

1) 1-ին մասի «Ձերբակալված կամ կալանավորված անձն իրավունք ունի`» բառերը փոխարինել «Ձերբակալված կամ կալանավորված անձը, բացի Քրեական դատավարության օրենսգրքով նախատեսված իրավունքներից, նաև իրավունք ունի՝» բառերով.

2) 1-ին մասի 13-րդ կետում քրեական գործին բառերը փոխարինել քրեական վարույթին բառերով։

**Հոդված 4.** Օրենքի 14-րդ հոդվածի 1-ին մասում «Ձերբակալված կամ կալանավորված անձը պարտավոր է`» բառերը փոխարինել «Ձերբակալված կամ կալանավորված անձը, բացի Քրեական դատավարության օրենսգրքով նախատեսված պարտականությունները կատարելուց, պարտավոր է նաև՝» բառերով:

**Հոդված 5.** Օրենքի 15-րդ հոդվածում՝

1. 2-րդ պարբերությունում քրեական գործով բառերը փոխարինել քրեական վարույթի շրջանակներում բառերով, քրեական գործի քննության բառերը՝ քրեական վարույթի բառերով, «Հայաստանի Հանրապետության քրեական» բառերը փոխարինել «Քրեական» բառով.
2. 8-րդ պարբերությունում «պետի որոշմամբ:» բառերից հետո լրացնել հետևյալ բովանդակությամբ նոր նախադասություն.

«Ձերբակալված օտարերկրյա քաղաքացուն և քաղաքացիություն չունեցող անձին տեսակցություն տրամադրվում է նաև վերջինիս քաղաքացիության կամ մշտական բնակության պետության իրավասու ներկայացուցչի հետ՝ Քրեական դատավարության օրենսգրքով նախատեսված դեպքերում:».

1. 10-րդ պարբերությունում քրեական գործի քննությանը բառերը փոխարինել քրեական վարույթի իրականացմանը բառերով։

**Հոդված 6.** Օրենքի 30-րդ հոդվածի 1-ին մասում հետաքննություն կատարող անձի,  բառերը հանել։

**Հոդված 7.** Օրենքի 31-րդ հոդվածի 2-րդ մասի 8-րդ կետում քրեական գործով անցնող բառերը փոխարինել քրեական վարույթում ներգրավված բառերով:

**Հոդված 8.** Օրենքի 32-րդ հոդվածի 1-ին պարբերությունը շարադրել հետևյալ խմբագրությամբ.

«Յուրաքանչյուր ձերբակալված անձ ձերբակալվածներին պահելու վայրում և յուրաքանչյուր կալանավորված անձ կալանավորվածներին պահելու վայրում իրավունք ունի այդ մասին կապի հնարավոր միջոցով անհապաղ տեղեկացնելու իր ընտրած անձին, բացառությամբ Քրեական դատավարության օրենսգրքով նախատեսված դեպքերի։»։

**Հոդված 9.** Օրենքի 42-րդ հոդվածում՝

1. 1-ին պարբերությունը շարադրել հետևյալ խմբագրությամբ.

«Ձերբակալված անձանց արգելանքից անհապաղ ազատում է ձերբակալվածներին պահելու վայրի պետը` քննիչի կամ դատախազի որոշման հիման վրա, կամ երբ լրացել է ձերբակալման` օրենքով սահմանված առավելագույն ժամկետը:»։

**Հոդված 10.** Սույն օրենքն ուժի մեջ է մտնում ՀՀ քրեական դատավարության օրենսգիրքն ուժի մեջ մտնելու օրը: